Außadem wirkt sé da Weana Eîfluss dåhîgehnd aus, dass im ostmittlboarischn Dialektgebiet in dé letztn påår Jåhrzehnte a Tendenz besteht, dés åide "oă" durchs Weana "à" z'ersétzn. Beispüisweis wern oăns, zwoă, kloã, kleăna, Stoã, hoăß, hoăzn ... durch àns, zwà, klâ, Stâ, hàß, hàzn ... ersétzt. Da Språchwãndl håd åwa no zu kàna eîdaiting Dialektgrenzn gfihrt, weil sé sogår im aißastn Ostn vô Östareich (Burnglãnd) 's historische "oă" géngüwam weanarischn "à" no behauptet, ebmso wia in große Teile vô Niada- und Owaöstareich. Dort is à no dé ãgstãmmte (åidboarische) Wortendung -a ãnstöi vô -n (måcha, låcha, schigga) gãng und gäbe.